Ραγδαίες εξελίξεις στον Ατρόμητο, με τους ανθρώπους της ομάδας να θέτουν εκτός ομάδας τον Αμρ Ουάρντα.

Στον «πάγο» μπαίνει ο Ουάρντα, αφού η διοίκηση του Ατρομήτου αποφάσισε να τον τιμωρήσει για τα όσα έκανε κατά την διάρκεια αλλά και μετά τη λήξη της αναμέτρησης με την ΑΕΚ στο ΟΑΚΑ για το Κύπελλο.

Συγκεκριμένα κατόπιν απόφασης της διοίκησης αλλά και του τεχνικού τιμ, ο Αιγύπτιος τέθηκε εκτός ομάδας και θα προπονείται μόνος του σε διαφορετικές ώρες από τους συμπαίκτες του.

Ωστόσο, ακόμα δεν μπορεί να υπάρξει κάποια εξέλιξη στο θέμα της διακοπής του δανεισμού του, καθώς για να συμβεί κάτι τέτοιο θα πρέπει να συμφωνήσουν και οι τρεις πλευρές (Ατρόμητος, ΠΑΟΚ, Ουάρντα).

Τέτοια συζήτηση δεν έχει γίνει ακόμα, όμως είναι δεδομένο ότι στον Ατρόμητο δύσκολα θα κρατήσουν στο δυναμικό τους τον Αιγύπτιο.